Document ID: /roh_data/filtered/fineweb-2-filterrobots_roh.jsonl.gz/32171

I dettia blers detagls da reglar enfin l'emprima badigliada: Parzellar da nov l'entir areal, allontanar ils bajetgs e mirs existents, suttascriver il contract da cumpra, fundar ina nova firma cun il num «Hamilton Ems» etc. La dumonda da bajegiar vul la firma Hamilton inoltrar mez fanadur e lura cumenzar a bajegiar il settember.
Custs: 25 enfin 30 milliuns francs
Il bajetg da producziun che vegn realisà a Domat saja pli u main tuttina grond sco quel a Panaduz, ha Andreas Wieland declerà sin dumonda dad RTR. Ed el custia tranter 25 e 30 milliuns francs. Suenter la construcziun vul la Hamilton investir anc ina giada circa 20 milliuns francs - quai dentant en etappas per novs roboters, automatisaziuns u novas tecnologias.
RR actualitad bunura